Správa o činnosti CTM Východ pri Klube OB ATU Košice za rok 2026
CTM pri Klube OB ATU Košice malo v roku 2026 zloženie:
					kat2026                klub     	Osobný tréner
1. Viliam Frischer			M12		TKE		J.Sádecká, J.Pollák	
1. Richard Kapinus		M14		SSN		F.Šoltés
1. Jakub Šašinka			M14		TKE		Z.Šašinka, J.Sádecká, J.Pollák
1. Juraj Saxun			M14		TKE		J.Sádecká, J.Pollák
1. Edo Skyba			M14		TKE		J.Sádecká, J.Pollák	
1. Emilián Frischer		M16		TKE		J.Pollák
1. Michal Marko			M18		TKE		J.Pollák		
1. Maroš Dudra			M20		KYS		D.Franko		
1. Tomáš Porubčan		M21		KYS		V.Franko		
1. Martin Roháč			M21		TKE		T.Mušinský		
1. Richard Sláma			M21		TKE		J.Pollák	
1. Lukáš Novota			M21		TKE		
1. Nela Drenčáková		W14		TKE		T.Drenčák		
1. Sofia Marko			W14		TKE		J.Pollák
1. Kristína Ondiková		W14		TKE		J.Sádecká, J.Pollák
1. Liliana Havírová		W16		TKE		J.Sádecká, J.Pollák
	
Realizačný tím CTM tvorili osobní tréneri pretekárov. 
Činnosť CTM bola vykonávaná na základe ročného plánu. Prevažnú časť prípravy absolvovali pretekári v klubových podmienkach, kde sa okrem spoločnej prípravy, hlavne od starších členov vyžadoval individuálny prístup. 
Pre zvýšenie kvality bolo do plánu prípravy zaradených niekoľko sústredení, ktorých účelom je okrem športovej prípravy aj budovanie kolektívu. Prvým takýmto sústredením bolo kondičné sústredenie na prelome januára a februára na osvedčenom mieste, na Štrbskom Plese. Sústredenie bolo zamerané na objemovú prípravu. Okrem klasických bežeckých tréningov boli využité dobré snehové podmienky a do programu bolo vložených viac tréningových jednotiek behu na lyžiach. Následne v marci sa uskutočnilo mapové sústredenie v okolí Košíc, na ktorom boli využité terény a mapy v dostupnosti mesta. Na konci augusta členovia CTM absolvovali kondičné sústredenie na Štrbskom Plese. Príprava pozostávala prevažne z voľných dlhších behov, prípadne túr. Do programu bol zaradený tiež 1 mapový a 1 intervalový tréning. 
Z členov CTM sa traja nominovali na oficiálne medzinárodné podujatia. Martin Roháč nastúpil v reprezentačnom drese na šprintové MS v Taliansku, AMS v Portugalsku, ME v Litve a v pretekoch SP v Česku. Na MS podal najlepší výkon v kvalifikácii KO šprintu, kde obsadil 13.miesto, na AMS bolo jeho najlepším umiestnením 35.miesto v šprinte. Lukáš Novota ako nováčik v repre drese nastúpil najskôr v pretekoch SP v Česku, v septembri bol nominovaný na ME v Litve. Michal Marko sa nominoval na ME dorastu v Slovinsku, kde bolo jeho najlepším výsledkom 56.miesto v šprinte. 
Úsilie ostatných členov CTM bola zameraná predovšetkým na čo najúspešnejšie vystúpenie na domáce majstrovské preteky a preteky Slovenského rebríčka.

Spracoval: Jozef Pollák, vedúci tréner CTM pri ATU Košice 
Košice, 5.11.2026
